நீதிமன்ற உத்தரவின்படி நிலம் கையகப்படுத்தியதற்கு இழப்பீடு வழங்க மாவட்ட ஆதி திராவிடர் நலத் துறை காலதாமதம் செய்து வந்ததால், ஆட்சியர் அலுவலக வாகனத்தை ஜப்தி செய்து நீதிமன்றத்தில் ஒப்படைக்க மாவட்ட நீதிமன்றம் உத்தரவிட்டது. நீதிமன்ற ஊழியர் ரங்கநாதன் முன்னிலையில் ஆட்சியர் அலுவலக வாகனத்தை ஜப்தி செய்வதற்கு ஆதி திராவிடர் நலத் துறைக்கு நிலம் வழங்கியவர்கள், வழக்குரைஞர் கோவிந்தராஜன் ஆகியோர் ஆட்சியர் அலுவலகத்துக்கு வந்திருந்தனர். ஜப்தி நடவடிக்கையை அறிந்த ஆட்சியர் அலுவலக வாகன ஓட்டுநர்கள், மாவட்டத் துறை அதிகாரிகள் பயன்படுத்தும் வாகனங்களை வழக்கமாக வாகனம் நிறுத்தும் இடத்தை விடுத்து, ஆட்சியர் அலுவலகத்துக்கு பின்புறம் மறைவான இடத்தில் நிறுத்தி வைத்திருந்தனர்.